250 बच्चों की होना थी जांच, कुर्सियां मंगाईं 30
गुना| ब्लॉक स्तरीय निशक्तता परीक्षण शिविर में आए लगभग 250 बच्चों व उनके अभिभावकों को भारी परेशानी उठाना पड़ी। जाटपुरा स्कूल में आयोजित कराए गए इस शिविर के लिए मात्र 10 गुणा 20 फीट का टेंट लगाया गया था। मुश्किल से 25-30 कुर्सियां बुलाई गईं। ज्यादातर बच्चे व उनके माता-पिता स्कूल के धूलभरे बरामदों में बैठने को मजबूर रहे।
हालत यह थी कि शिविर स्थल पर भोजन का तो दूर पानी का भी इंतजाम नहीं था। व्यवस्था देख रहे बीएसी बीएस परिहार से जब पानी के इंतजाम के संबंध में पूछा तो उन्होंने हैंडपंप की ओर इशारा करते हुए कहा कि यह तो लगा है न। उन्होंने कहा कि उन्हें जैसे निर्देश मिले थे, वैसा इंतजाम कर दिया गया।
hin_Deva hin_Deva hin_Deva